ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
നിയമമന്ത്രിമാരുടെയും നിയമ സെക്രട്ടറിമാരുടെയും അഖിലേന്ത്യാ സമ്മേളനത്തിന്റെ ഉദ്ഘാടന യോഗത്തെ പ്രധാനമന്ത്രി അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി ഒക്ടോബർ 15 ന് രാവിലെ 10:30 ന് വീഡിയോ സന്ദേശത്തിലൂടെ നിയമ മന്ത്രിമാരുടെയും നിയമ സെക്രട്ടറിമാരുടെയും അഖിലേന്ത്യാ സമ്മേളനത്തിന്റെ ഉദ്ഘാടന യോഗത്തെ അഭിസംബോധന ചെയ്യും.
ഗുജറാത്തിലെ ഏകതാ നഗറിൽ കേന്ദ്ര നിയമ-നീതി മന്ത്രാലയമാണ് ദ്വിദിന സമ്മേളനം സംഘടിപ്പിക്കുന്നത്. ഇന്ത്യൻ നിയമ, നീതിന്യായ വ്യവസ്ഥയുമായി ബന്ധപ്പെട്ട പ്രശ്നങ്ങൾ ചർച്ച ചെയ്യാൻ നയരൂപകർത്താക്കൾക്ക് ഒരു പൊതുവേദി ഒരുക്കുക എന്നതാണ് സമ്മേളനത്തിന്റെ ലക്ഷ്യം. സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും അവരുടെ മികച്ച സമ്പ്രദായങ്ങൾ പങ്കിടാനും പുതിയ ആശയങ്ങൾ കൈമാറാനും പരസ്പര സഹകരണം മെച്ചപ്പെടുത്താനും സമ്മേളനത്തിലൂടെ കഴിയും.
വേഗത്തിലുള്ളതും ചെലവ് കുറഞ്ഞതുമായ മാർഗ്ഗങ്ങളിലൂടെ നീതിക്കുവേണ്ടിയുള്ള മാദ്ധ്യസ്ഥം , തുടങ്ങിയ ബദൽ തർക്ക പരിഹാര സംവിധാനങ്ങൾ പോലുള്ള വിഷയങ്ങളെ ചുറ്റിപ്പറ്റിയുള്ള ചർച്ചകൾക്ക് സമ്മേളനം സാക്ഷ്യം വഹിക്കും. മൊത്തത്തിലുള്ള നിയമപരമായ അടിസ്ഥാന സൗകര്യങ്ങൾ നവീകരിക്കുക; കാലഹരണപ്പെട്ട നിയമങ്ങൾ നീക്കം ചെയ്യുക; നീതിയിലേക്കുള്ള പ്രവേശനം മെച്ചപ്പെടുത്തൽ; കേസുകളുടെ തീർപ്പാക്കലിലെ കുടിശിക കുറയ്ക്കുകയും വേഗത്തിലുള്ള തീർപ്പാക്കൽ ഉറപ്പാക്കുകയും ചെയ്യുക; മികച്ച കേന്ദ്ര-സംസ്ഥാന ഏകോപനത്തിനായി സംസ്ഥാന ബില്ലുകളുമായി ബന്ധപ്പെട്ട നിർദ്ദേശങ്ങളിൽ ഐകരൂപ്യം കൊണ്ടുവരിക; സംസ്ഥാന നിയമസംവിധാനങ്ങൾ ശക്തിപ്പെടുത്തൽ തുടങ്ങിയ വിഷയങ്ങളും ചർച്ചയ്ക്ക് വരും.
ND
(
രാജ്യരക്ഷാ മന്ത്രാലയം
ഏഴിമലയിലെ ഇന്ത്യൻ നാവിക അക്കാദമിയിൽ ശരദ്ക്കാല പാസിംഗ് ഔട്ട് പരേഡ് നടന്നു
ഏഴിമല നാവിക അക്കാദമിയിൽ ഇന്ന്  ശ്രീലങ്കൻ നേവിയിൽ നിന്നുള്ള രണ്ടുപേർ ഉൾപ്പെടെ 164 ട്രെയിനികളുടെ ഗംഭീര പാസിംഗ് ഔട്ട് പരേഡ് നടന്നു. മിഡ്ഷിപ്പ് മെൻ , ഇന്ത്യൻ നാവികസേന  കേഡറ്റുകളാണ് പ്രാരംഭഘട്ട പരിശീലനം പൂർത്തിയാക്കിയത്.
പരേഡ് വീക്ഷിച്ച ശേഷം, മിഡ് ഷിപ്പ്മെൻ, കേഡറ്റുകൾ എന്നിവർക്കുള്ള സ്തുത്യർഹ സേവന പുരസ്കാരങ്ങൾ കരസേനാ മേധാവി ജനറൽ മനോജ് മുകുന്ദ് നരവാനെ വിതരണം ചെയ്തു. വൈസ് അഡ്മിറൽ എം. എ. ഹംപിഹോളി സന്നിഹിതനായിരുന്നു.
നാവിക അക്കാദമി ബിടെക് കോഴ്സിനുള്ള 'പ്രസിഡന്റിന്റെ സ്വർണ്ണമെഡൽ', മിഡ്ഷിപ്പ് മാൻ അങ്കുഷ് ദ്വിവേദിക്ക് ലഭിച്ചു. നേവൽ ഓറിയന്റേഷൻ കോഴ്സിനുള്ള 'ചീഫ് ഓഫ് നേവൽ സ്റ്റാഫ് ഗോൾഡ് മെഡൽ', കേഡറ്റ് സെഡ്രിക് സിറിലിനു ലഭിച്ചു. പരിശീലനം പൂർത്തിയാക്കിയ ഈ ഉദ്യോഗസ്ഥർ ഇനി, വിവിധ നാവികസേന കപ്പലുകളിലും സംരംഭങ്ങളിലും പ്രത്യേക മേഖലകളിലെ പരിശീലനത്തിൽ ഏർപ്പെടും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 140.31 കോടി പിന്നിട്ടു
കഴിഞ്ഞ 24 മണിക്കൂറിൽ 57,44,652 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 140.31 കോടി  കടന്നു. 1,48,79,511 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 7,051 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,42,15,977 ആയി. ദേശീയ രോഗമുക്തി നിരക്ക് 98.40% - 2020 മാർച്ച് മുതൽ ഏറ്റവും ഉയർന്ന നിരക്ക്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 57 ാം ദിവസവും പുതിയ പ്രതിദിന രോഗബാധിതരുടെ എണ്ണം 15,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 6,650 പേർക്കാണ്. നിലവിൽ രാജ്യത്ത് ചികിത്സയിലുള്ളത് 77,516 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.22 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 11,65,887 പരിശോധനകൾ നടത്തി. ആകെ 66.98 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.59 ശതമാനമാണ് – 40 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.57 ശതമാനമാണ്. കഴിഞ്ഞ 81 ദിവസമായി ഇത് 2 ശതമാനത്തിൽ താഴെയും, 116 ദിവസമായി 3 ശതമാനത്തിൽ താഴെയുമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 48.03 കോടിയിലധികം വാക്സിൻ ഡോസുകൾ
ഉപയോഗിക്കാത്ത 2.92 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
48,03,97,080
ഉടൻ ലഭ്യമാക്കുന്നത്
71,16,720
ഉപഭോഗം
45,27,93,441
ബാക്കിയുള്ളത്
2,92,65,015
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 48.03 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 71,16,720 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 45,27,93,441 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 2.92 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
പ്രത്യേക സേവനങ്ങളും ഫീച്ചറുകളും
ഇന്ത്യയുടെ അധ്യക്ഷതയില് കുമരകത്തു നടക്കുന്ന രണ്ടാമതു ജി 20 ഡവലപ്മെന്റ് വര്ക്കിങ് ഗ്രൂപ്പ് യോഗത്തിന്റെ രണ്ടാം ദിവസത്തെ പരിപാടികള് സമാപിച്ചു
കുമരകത്തു നടക്കുന്ന ജി 20 ഡെവലപ്മെന്റ് വര്ക്കിംഗ് ഗ്രൂപ്പ് രണ്ടാമതു യോഗത്തിന്റെ രണ്ടാം ദിവസം ജി20 അംഗങ്ങള്, ക്ഷണിതാക്കളായ ഒന്പതു രാജ്യങ്ങള്, വിവിധ അന്താരാഷ്ട്ര, പ്രാദേശിക സംഘടനകള് എന്നിവയില് നിന്നുള്ള എണ്പതിലധികം പ്രതിനിധികള് പങ്കെടുത്തു. കേന്ദ്ര വിദേശകാര്യ മന്ത്രാലയം ജോയിന്റ് സെക്രട്ടറിമാരായ ശ്രീ. നാഗരാജ് കെ. നായിഡു, ശ്രീമതി ഈനം ഗംഭീര് എന്നിവര് സെഷനുകള്ക്ക് നേതൃത്വം നല്കി.
ജി 20 അധ്യക്ഷ പദവിയിലിരുന്ന് ഇന്ത്യ ഡിഡബ്ല്യുജിക്കായി കണ്ടെത്തിയ മുന്ഗണനാ മേഖലകളെക്കുറിച്ചുള്ള വിശദമായ ചര്ച്ചകള് നടന്നു. ആദ്യ സെഷന് പരിസ്ഥിതിക്കായുള്ള ജീവിതശൈലിക്ക് ഊന്നല് നല്കിയുള്ളതായിരുന്നു. യുഎന്എഫ്സിസി, ലോക ബാങ്ക്, രാജ്യാന്തര ഊര്ജ ഏജന്സി എന്നിവയില് നിന്നുള്ള വിദഗ്ധര് സംസാരിച്ചു. പരിസ്ഥിതിക്ക് ഉതകുന്ന ജീവിതശൈലിയിലൂടെ വികസനത്തെയും പരിസ്ഥിതി സംരക്ഷണത്തെയും എങ്ങനെ ബന്ധിപ്പിക്കാം, സമ്പദ്വ്യവസ്ഥയുടെ ഹരിതവല്ക്കരണത്തിനുള്ള ധനസഹായം, ആഗോള തലത്തില് ലൈഫ് നടപടികള് സൃഷ്ടിച്ച പ്രതിഫലനങ്ങള് എന്നീ വിഷയങ്ങള് ഉയര്ത്തിക്കാട്ടി. വികസനപരവും പാരിസ്ഥിതികവുമായ അജണ്ടകള് തമ്മിലുള്ള ബന്ധം വര്ദ്ധിപ്പിക്കേണ്ടതിന്റെ ആവശ്യകത രാജ്യങ്ങള് ചൂണ്ടിക്കാണിച്ചു. ഇവ രണ്ടും നേടിയെടുക്കാനുള്ള വഴികള് ചര്ച്ച ചെയ്തു. പരിസ്ഥിതിക്ക് ഉതകുന്ന ജീവിതശൈലി സംബന്ധിച്ച പൊതുധാരണ രൂപീകരിക്കുന്നതിനായും ആശയവിനിമയം നടത്തി.
തുടര്ന്നുള്ള സെഷനുകളില്, വികസ്വര രാജ്യങ്ങളുടെ ആവശ്യങ്ങളും സമകാലിക വെല്ലുവിളികളും തിരിച്ചറിഞ്ഞ് എസ്ഡിജികള് കൈവരിക്കുന്നതിനുള്ള ജി20 പ്രതിബദ്ധത എങ്ങനെ ശക്തിപ്പെടുത്താമെന്നും സഹകരിച്ചും കൂട്ടായ പ്രവര്ത്തനം വഴിയും അവയെ എങ്ങനെ അഭിസംബോധന ചെയ്യാമെന്നും പ്രതിനിധികള് ചര്ച്ച ചെയ്തു. ലോകം അഭിമുഖീകരിക്കുന്ന വികസന വെല്ലുവിളികളെ അഭിമുഖീകരിക്കുന്നതിന് ജി 20ക്കകത്തും പുറത്തും ഏകോപനവും പങ്കാളിത്തവും വര്ധിപ്പിക്കണമെന്ന ആവശ്യമുയര്ന്നു. ജി 20 ഷെര്പ്പകള്ക്കിടയിലും സാമ്പത്തിക രംഗത്തും ഐക്യരാഷ്ട്ര സംഘടനയിലും രാജ്യാന്തര സംഘടനകളിലും ലോകം നേരിടുന്ന വികസന പ്രശ്നങ്ങള് ചര്ച്ച ചെയ്യപ്പെടേണ്ടതിന്റെ ആവശ്യകത ചൂണ്ടിക്കാട്ടി.
സുസ്ഥിര വികസനം കൈവരിക്കുന്നതിനു ജി20യുടെ കൂട്ടായ പ്രവര്ത്തനങ്ങളിലൂടെ ഏകോപനവും പങ്കാളിത്തവും ശക്തിപ്പെടുത്തുന്നതിനുള്ള വിവിധ സംവിധാനങ്ങളെക്കുറിച്ച് ഒഇസിഡി, യുഎന്ഡിപി എന്നിവയില് നിന്നുള്ള വിദഗ്ധര് വിശദീകരിച്ചു. എസ്ഡിജികളിലേക്കുള്ള പുരോഗതി ത്വരിതപ്പെടുത്തുന്നതിനുള്ള വികസ്വര രാജ്യങ്ങളുടെ താല്പര്യം സാക്ഷാത്കരിക്കുന്നതില് ധനസഹായത്തിന്റെ പ്രാധാന്യം തിരിച്ചറിഞ്ഞ്, 2030 അജണ്ട യാഥാര്ഥ്യമാക്കുന്നതിനുള്ള ഉത്തേജനത്തിന്റെ ,രാഷ്ട്രീയവും വികസനപരവുമായ ആവശ്യങ്ങള് ഉയര്ത്തിക്കാട്ടുന്ന 'എസ്ഡിജി ഉത്തേജനം' എന്ന വിഷയത്തില് യുഎന്ഡിപി വിശദീകരണം നല്കി. ധനസമ്പാദനത്തിനു വികസ്വര രാജ്യങ്ങള് നേരിടുന്ന തടസ്സങ്ങള് പരിഹരിക്കുന്നതു സംബന്ധിച്ചു ഒഇസിഡി ബോധ്യപ്പെടുത്തി.
പ്രതിനിധികള് കായലില് സൂര്യാസ്തമയം കണ്ടും കേരളത്തിന്റെ പ്രാദേശിക സംസ്കാരം അനുഭവിച്ചറിഞ്ഞും യോഗത്തിന്റെ രണ്ടാം ദിവസം സമാപിച്ചു.
-NS-
(Visitor Counter : 52
പ്രധാനമന്ത്രിയുടെ ഓഫീസ്
പ്രധാനമന്ത്രി ബംഗ്ലാദേശിലെ സാമൂഹ്യ നേതാക്കളെ സന്ദർശിച്ചു
രണ്ട് ദിവസത്തെ ബംഗ്ലാദേശ് സന്ദർശനത്തിന്റെ ഭാഗമായി പ്രധാനമന്ത്രി ശ്രീ നരേന്ദ്ര മോദി ബംഗ്ലാദേശിലെ ന്യൂനപക്ഷ പ്രതിനിധികൾ, ബംഗ്ലാദേശ് മുക്തിജോദ്ദാസ്, ഫ്രണ്ട്സ് ഓഫ് ഇന്ത്യ, യൂത്ത് ഐക്കണുകൾ എന്നിവരുൾപ്പെടെയുള്ള സാമൂഹ്യ നേതാക്കളുമായി കൂടിക്കാഴ്ച നടത്തി.
(
പ്രധാനമന്ത്രിയുടെ ഓഫീസ്
പ്രധാനമന്ത്രി ദക്ഷിണാഫ്രിക്കയിലെ ജോഹന്നാസ്ബർഗിലെത്തി
പ്രധാനമന്ത്രി ശ്രീ നരേന്ദ്ര മോദി 2023 ഓഗസ്റ്റ് 22 ന് ഉച്ച തിരിഞ്ഞ് ജോഹന്നാസ്ബർഗിൽ എത്തി.
ദക്ഷിണാഫ്രിക്കൻ ഡെപ്യൂട്ടി പ്രസിഡന്റ് പോൾ ഷിപോകോസ മഷാറ്റിൽ വിമാനത്താവളത്തിൽ പ്രധാനമന്ത്രിയെ ഊഷ്മളമായി സ്വീകരിച്ചു. പ്രധാനമന്ത്രി മോദിക്ക് ആചാരപരമായ സ്വീകരണവും നൽകി.
ND
(
ആരോഗ്യ, കുടുംബക്ഷേമ മന്ത്രാലയം
139 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ഡിസംബർ 06, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 139 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
21 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
രാജ്യരക്ഷാ മന്ത്രാലയം
കോവിഡ്19: രാജ്യരക്ഷാ മന്ത്രി രാജ്നാഥ് സിംഗ് ഓസ്ട്രേലിയന് രാജ്യരക്ഷാ മന്ത്രിയുമായി ടെലിഫോണില് സംസാരിച്ചു
(ന്യൂഡല്ഹി, മെയ് 26, 2020:
കോവിഡ് 19 മഹാമാരിക്കെതിരായ ഇന്ത്യയുടെയും ഓസ്ട്രേലിയുടെയും പോരാട്ടത്തെക്കുറിച്ച് ഇരു രാജ്യങ്ങളിലെയും രാജ്യരക്ഷാമന്ത്രിമാര് ടെലിഫോണില് സംസാരിച്ചു. ആഗോളതലത്തില് കോവിഡ് വിരുദ്ധ പോരാട്ടത്തിന് ഇന്ത്യ നല്കിക്കൊണ്ടിരിക്കുന്ന സംഭാവനകള് രാജ്യരക്ഷാമന്ത്രി ശ്രീ രാജ്നാഥ് സിംഗ് ഓസ്ട്രേലിയന് രാജ്യരക്ഷാ മന്ത്രി ശ്രീമതി ലിന്ഡാ റെയ്നോള്ഡ്സിനെ അറിയിച്ചു. മഹാമാരിക്കെതിരായ പ്രവര്ത്തനങ്ങളില് പരസ്പര സഹകരണം സാധ്യമാകുന്ന മേഖലകളേക്കുറിച്ചും ഇരുവരും ചര്ച്ച ചെയ്തു. കോവിഡിനു ശേഷം നേരിടേണ്ടി വരുന്ന വെല്ലുവിളികള് പരിഹരിക്കുന്നതിനു മറ്റു രാജ്യങ്ങളുമായിച്ചേര്ന്ന് പ്രവര്ത്തിക്കാന് ഇന്ത്യയുടെയും ഓസ്ട്രേലിയയുടെയും മികച്ച ബന്ധം നല്ല അടിത്തറ നല്കുമെന്ന് ഇരുവരും ചൂണ്ടിക്കാട്ടി.
ഇന്ത്യാ- ഓസ്ട്രേലിയ നയതന്ത്ര പങ്കാളിത്ത ചട്ടക്കൂടിനു കീഴില് ഉഭയകക്ഷി പ്രതിരോധ, സുരക്ഷാ പ്രവര്ത്തനങ്ങള് മുന്നോട്ടു കൊണ്ടുപോകാനുള്ള പ്രതിബദ്ധത രണ്ടു മന്ത്രിമാരും വ്യക്തമാക്കി.
പ്രധാനമന്ത്രിയുടെ ഓഫീസ്
പ്രധാനമന്ത്രിയും മൗറീഷ്യസ് പ്രധാനമന്ത്രിയും തമ്മിലുള്ള ടെലിഫോണ് സംഭാഷണം
23 മെയ് 2020, ന്യൂഡല്ഹി
(പ്രധാനമന്ത്രി ശ്രീ. നരേന്ദ്ര മോദി ഇന്ന് മൗറീഷ്യസ് പ്രധാനമന്ത്രി ശ്രീ. പ്രവിന്ദ് ജുഗ്നോത്തുമായി ടെലിഫോണില് ചര്ച്ച നടത്തി.
ഉം-പുന് ചുഴലിക്കാറ്റില് ഇന്ത്യക്കുണ്ടായ നഷ്ടങ്ങളില് മൗറീഷ്യസ് പ്രധാനമന്ത്രി ജുഗ്നോത്ത് അനുശോചനം അറിയിച്ചു. 'ഓപ്പറേഷന് സാഗറി'ന്റെ ഭാഗമായി ഇന്ത്യന് നാവികസേനയുടെ കപ്പലായ 'കേസരി' മൗറീഷ്യസിലേയ്ക്ക് അയച്ചതിന് പ്രധാനമന്ത്രിയോട് അദ്ദേഹം നന്ദി പറഞ്ഞു. കോവിഡ് 19 മഹാമാരിക്കെതിരായ പോരാട്ടത്തില് സഹായവുമായി മരുന്നുകള് ഉള്പ്പെടെ 14 അംഗ ചികിത്സാ സംഘമാണ് 'കേസരി'യില് മൗറീഷ്യസിലേയ്ക്കു പോയത്.
ഇന്ത്യയിലെയും മൗറീഷ്യസിലേയും ജനങ്ങള് തമ്മിലുള്ള സവിശേഷ ബന്ധത്തെക്കുറിച്ച് ഓര്മ്മിച്ച പ്രധാനമന്ത്രി പ്രതിസന്ധിയുടെ ഈ വേളയില് സുഹൃത്തുക്കളെ സഹായിക്കേണ്ടത് ഇന്ത്യയുടെ കടമയാണെന്നും വ്യക്തമാക്കി.
കോവിഡ് 19 പ്രതിരോധത്തിന് പ്രധാനമന്ത്രി ജുഗ്നോത്തിന്റെ നേതൃത്വത്തില് മൗറീഷ്യസ് നടത്തിയ ഫലപ്രദമായ ഇടപെടലുകളെ പ്രധാനമന്ത്രി നരേന്ദ്ര മോദി അഭിനന്ദിച്ചു. ആഴ്ചകളായി മൗറീഷ്യസില് പുതിയ കോവിഡ് 19 കേസുകള് റിപ്പോര്ട്ട് ചെയ്തിട്ടില്ല. മൗറീഷ്യസ് അതിന്റെ മികച്ച ആരോഗ്യ പ്രവര്ത്തനങ്ങള് രേഖപ്പെടുത്തണമെന്ന് പ്രധാനമന്ത്രി നിര്ദേശിച്ചു. ആരോഗ്യ മേഖലയില് സമാനമായ വെല്ലുവിളികള് കൈകാര്യം ചെയ്യുന്നതിന് മറ്റു രാജ്യങ്ങള്ക്ക്, പ്രത്യേകിച്ച് ദ്വീപ് രാജ്യങ്ങള്ക്ക് ഇതു സഹായകമാകുമെന്നും പ്രധാനമന്ത്രി പറഞ്ഞു.
മൗറീഷ്യസിന്റെ സാമ്പത്തിക മേഖലയെ സഹായിക്കുന്നതിന് ലക്ഷ്യമിട്ടുള്ള നടപടികള് ഉള്പ്പെടെ വിവിധ മേഖലകളില് സഹകരണം വര്ധിപ്പിക്കുന്നതിനെക്കുറിച്ച് ഇരു നേതാക്കളും ചര്ച്ച ചെയ്തു. മൗറീഷ്യസിലെ യുവാക്കള്ക്ക് ആയുര്വേദം പഠിക്കുന്നതിനുള്ള അവസരമൊരുക്കുന്ന കാര്യവും നേതാക്കള് ചര്ച്ച ചെയ്തു.
മൗറീഷ്യയിലെ ജനങ്ങളുടെ ആരോഗ്യത്തിനും ക്ഷേമത്തിനും ആശംസകള് നേര്ന്ന പ്രധാനമന്ത്രി ഇരു രാജ്യങ്ങളും തമ്മിലുള്ള ശ്രേഷ്ഠവും ഊഷ്മളവുമായ ബന്ധം എന്നും നിലനില്ക്കട്ടെയെന്നും ആശംസിച്ചു
ധനകാര്യ മന്ത്രാലയം
കേന്ദ്ര ധനമന്ത്രി വിവിധ തൊഴിലാളി സംഘടനകളുമായി ചര്ച്ച നടത്തി
2020 - 21 ലേക്കുള്ള പൊതു ബജറ്റ്അവതരണത്തിന് മുന്നോടിയായികേന്ദ്ര ധനമന്ത്രി ശ്രീ. നിര്മ്മല സീതാരാമന് ന്യൂഡല്ഹിയില് ഇന്ന് വിവിധ തൊഴിലാളി യൂണിയനുകളുടേയും, വിവിധ സംഘടനകളുടേയും പ്രതിനിധികളുമായി ചര്ച്ച നടത്തി.
തൊഴിലും, ഉദ്യോഗവുമായി ബന്ധപ്പെട്ട വിവിധ വിഷയങ്ങള്സംബന്ധിച്ച തങ്ങളുടെ കാഴ്ചപ്പാടുകളും, നിര്ദ്ദേശങ്ങളും പ്രതിനിധികള് ചര്ച്ചയില് ഉന്നയിച്ചു. നിലവിലുള്ള തൊഴില്ശക്തിയുടെനൈപുണ്യവികസനം, ഗുണപരമായ തൊഴില് ഉല്പാദനം, തൊഴിലാളികള്ക്ക് മിനിമംവേതനം മുതലായ വിഷയങ്ങളില് ചര്ച്ച നടത്തും.
കേന്ദ്ര ധനകാര്യസഹമന്ത്രി ശ്രീ. അനുരാഗ്സിംഗ്ഠാക്കൂര്, കേന്ദ്ര ധനകാര്യസെക്രട്ടറി ശ്രീ. രാജീവ്കുമാര്, സാമ്പത്തികകാര്യ സെക്രട്ടറി ശ്രീ. അതനു ചക്രവര്ത്തി, റവന്യൂസെക്രട്ടറി ശ്രീ. അജയ് ഭൂഷണ് പാണ്ഡെ, കേന്ദ്ര പ്രത്യക്ഷ നികുതിബോര്ഡ് ചെയര്മാന് ശ്രീ. പ്രമോദ് ചന്ദ്ര മോദി, മുഖ്യ സാമ്പത്തിക ഉപദേഷ്ടാവ്ഡോ. കെ.വി. സുബ്രഹ്മണ്യന് തുടങ്ങിയവര്ചര്ച്ചയില് പങ്കെടുത്തു.
തൊഴിലുമായി ബന്ധപ്പെട്ട വിഷയങ്ങളില്സാമൂഹ്യസുരക്ഷിതത്വം, മിനിമംവേതനം ഉറപ്പുവരുത്തല്, മികച്ച ഫലംലഭിക്കുന്നതിന് വിവിധ പദ്ധതികളുടെ സംയോജനം, തൊഴിലുറപ്പ് പദ്ധതിക്ക് കൂടുതല് ഫണ്ട് അനുവദിക്കല്, വിവിധ ക്ഷേമ പദ്ധതികള്ക്കായി നിയമ നിര്മ്മാണം, നിര്ദ്ദിഷ്ടവ്യവസായ ബന്ധ, സാമൂഹ്യസുരക്ഷാ നിയമാവലിക്ക്അന്തിമരൂപം നല്കുന്നതിന് മുമ്പ് തൊഴിലാളി സംഘടനകളുമായി ചര്ച്ച നടത്തണംതുടങ്ങിവിവിധ ആവശ്യങ്ങളും ചര്ച്ചയില് ഉയര്ന്നുവന്നു.
ബി.എം.എസ്, ഐ.എന്.റ്റി.യു.സി, സി.ഐ.ടി.യു, എ.ഐ.ടി.യു.സി തുടങ്ങി15 ഓളംതൊഴിലാളിസംഘടനകളുടെ പ്രതിനിധികള്ചര്ച്ചയില് പങ്കെടുത്തു.
(ND/MRD
പ്രധാനമന്ത്രിയുടെ ഓഫീസ്
പതിനേഴാമത് പ്രവാസി ഭാരതീയ ദിവസിനിടെ സുരിനാം പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് ഇൻഡോറിൽ 17-ാമത് പ്രവാസി ഭാരതീയ ദിവസ് ഉദ്ഘാടന വേളയിൽ സുരിനാം പ്രസിഡന്റ് ശ്രീ ചന്ദ്രികാ പെർസാദ് സന്തോഖിയുമായി കൂടിക്കാഴ്ച നടത്തി. പ്രസിഡന്റ് സന്തോഖി 2023 ജനുവരി 7 മുതൽ 14 വരെ ഇന്ത്യയിൽ ഔദ്യോഗിക സന്ദർശനത്തിലാണ്, കൂടാതെ 17-ാമത് പ്രവാസി ഭാരതീയ ദിവാസിലെ വിശിഷ്ടാതിഥിയുമാണ്.
ഹൈഡ്രോകാർബൺ, പ്രതിരോധം, സമുദ്ര സുരക്ഷ, ഡിജിറ്റൽ സംരംഭങ്ങൾ, വിവരസാങ്കേതിക വിദ്യ , ശേഷി വികസനം എന്നിവയുൾപ്പെടെ പരസ്പര താൽപ്പര്യമുള്ള മേഖലകളിലെ സഹകരണത്തെക്കുറിച്ച് ഇരു നേതാക്കളും ചർച്ച നടത്തി.
സുരിനാമിന്റെ കടബാധ്യത സാമ്പത്തിക സഹായത്തിലൂടെ ഇന്ത്യ പുനഃസംഘടിപ്പിച്ചതിൽ സുരിനാം കൃതജ്ഞത അറിയിച്ചു.
പ്രസിഡന്റ് സന്തോഖി രാഷ്ട്രപതി ശ്രീമതി ദ്രൗപതി മുർമുവുമായി ചർച്ച നടത്തും. 2023 ജനുവരി 10-ന് സമാപന സമ്മേളനത്തിലും, പ്രവാസി ഭാരതീയ സമ്മാൻ അവാർഡ് ദാന ചടങ്ങിലും പങ്കുചേരുന്ന അദ്ദേഹം ഇൻഡോറിൽ നടക്കുന്ന ആഗോള നിക്ഷേപക ഉച്ചകോടിയുടെ ഉദ്ഘാടന സമ്മേളനത്തിലും പങ്കെടുക്കും. തുടർന്ന് അദ്ദേഹം അഹമ്മദാബാദും ന്യൂഡൽഹിയും സന്ദർശിക്കും.
--ND--
(Visitor Counter : 63
ഉപരാഷ്ട്രപതിയുടെ കാര്യാലയം
തന്റെ ജീവിതം രൂപപ്പെടുത്തുന്നതിൽ ശ്രീ.അദ്വാനി അടക്കമുള്ള ഗുരുക്കന്മാർ വഹിച്ച പങ്ക് അനുസ്മരിച്ച് ഉപരാഷ്ട്രപതി എം.വെങ്കയ്യ നായിഡു
(ന്യൂഡൽഹി , ജൂലൈ 04, 2020
രാജ്യം നാളെ ഗുരുപൂർണിമ ദിവസം ആചരിക്കാനിരിക്കെ,തന്റെ ജീവിതവും വീക്ഷണങ്ങളും രൂപപ്പെടുത്തുന്നതിൽ വിവിധ കാലഘട്ടങ്ങളിൽ ശ്രീ.എൽ കെ അദ്വാനി അടക്കമുള്ള ഗുരുക്കന്മാർ വഹിച്ച പങ്ക് അനുസ്മരിച്ച് ഉപരാഷ്ട്രപതി എം.വെങ്കയ്യ നായിഡു.എല്ലാ ഗുരുക്കന്മാരോടുമുള്ള ആദരവും കടപ്പാടും രേഖപ്പെടുത്തുന്നതായും അദ്ദേഹം സാമൂഹികമാധ്യമമായ ഫേസ്ബുക്കിൽ കുറിച്ചു .
തന്റെ ജീവിതകാലയളവിൽ 58 ഗുരുക്കന്മാരിൽ നിന്നും ലഭിച്ച മാർഗനിർദേശവും പ്രബോധനവും അദ്ദേഹം അനുസ്മരിച്ചു.തന്റെ രാഷ്ട്രീയ ജീവിതത്തിന്റെ തുടക്കത്തിൽ സ്വാതന്ത്ര്യ സമരസേനാനിയും മുതിർന്ന രാഷ്ട്രീയ നേതാവുമായ യശ്ശശരീരനായ തെനെതി വിശ്വനാഥവും, പിന്നീട് ശ്രീ അദ്വാനിയും വഹിച്ച പങ്ക് അമൂല്യമായിരുന്നുവെന്ന് ഉപരാഷ്ട്രപതി വെളിപ്പെടുത്തി.പതിനഞ്ചു മാസം മാത്രം പ്രായമുള്ളപ്പോൾ അമ്മയെ നഷ്ടമായ തനിക്ക് മുത്തച്ഛനും മുത്തശ്ശിയുമാണ് ആദ്യ ഗുരുക്കന്മാരെന്ന് അദ്ദേഹം അനുസ്മരിച്ചു.സ്കൂൾ-കോളേജ്-സർവകലാശാല കാലയളവുകളിൽ തന്നെ സ്വാധീനിച്ച മറ്റു 56 അധ്യാപകരുടെ പേരും ശ്രീ.നായിഡു ഫേസ്ബുക്കിൽ കുറിച്ചു.
ഭാരതീയ പാരമ്പര്യമായ 'ഗുരുശിഷ്യ പരമ്പര'യിൽ, ശിഷ്യന്മാരുടെ സ്വഭാവരൂപീകരണമടക്കമുള്ള സമഗ്രവികസനത്തിൽ ഗുരുക്കന്മാർ വഹിക്കുന്ന പങ്കിന് ആദരവർപ്പിച്ച ശ്രീ.നായിഡു,സാങ്കേതികവിദ്യയുടെ ഇക്കാലത്ത്,വിദ്യാഭ്യാസരീതികളിൽ തങ്ങളുടേതായ സംഭാവന നല്കാൻ രാജ്യത്തെ അദ്ധ്യാപകർ ശ്രമിക്കണമെന്നും ആവശ്യപ്പെട്ടു.ശരിയായ മൂല്യങ്ങളും,വീക്ഷണങ്ങളുമുള്ള സൽസ്വഭാവികളായ വ്യക്തികളെ വാർത്തെടുക്കുന്നതിലൂടെ അദ്ധ്യാപകർ രാഷ്ട്രനിർമ്മാണത്തിൽ വലിയ പങ്ക് വഹിക്കുന്നുണ്ടെന്നും ഉപരാഷ്ട്രപതി അഭിപ്രായപ്പെട്ടു.
'ഗുരു'എന്ന ആശയത്തിന് ഒരു പകരക്കാരനാവാൻ ഇന്റെർനെറ്റിന് ഒരിക്കലും സാധിക്കില്ലെന്ന് ശ്രീ.നായിഡു ഓർമ്മിപ്പിച്ചു."വിവരങ്ങളുടെ ഒരു മായാ പ്രപഞ്ചം ഇന്റർനെറ്റ് നിങ്ങൾക്ക് മുന്നിൽ തുറന്നേക്കാം,പക്ഷെ ഉന്നത ശേഷികളായി വിശേഷിപ്പിക്കപ്പെടുന്ന,അപഗ്രഥനത്തിന്റെയും വിലയിരുത്തലിന്റെയും കഴിവുകൾ നിങ്ങളിൽ ഊട്ടിയുറപ്പിക്കാൻ ഒരു അധ്യാപകന് മാത്രമേ സാധിക്കൂ.ജീവിതത്തിലെ ദുർഘട സന്ധികളെ തരണം ചെയ്യാൻ ഇത്തരം സിദ്ധികൾ നമ്മെ സഹായിക്കും.മൂല്യങ്ങൾ,മനുഷ്യത്വപരമായ ചിന്തകൾ,അനുകമ്പ,അച്ചടക്കം എന്നിവ തന്റെ ശിഷ്യന്മാരിൽ വളർത്താനും അവർക്ക് ശരിയായ മാർഗം കാണിച്ചുകൊടുക്കാനും ഒരു ഗുരുവിനു മാത്രമേ സാധിക്കൂ" ; അദ്ദേഹം അഭിപ്രായപ്പെട്ടു.
രാമകൃഷ്ണ പരമഹംസനും സ്വാമി വിവേകാനന്ദനും തമ്മിലുണ്ടായിരുന്ന പ്രചോദനാത്മകമായ ഗുരുശിഷ്യ ബന്ധത്തിന്റെ കഥയും ഉപരാഷ്ട്രപതി ആദരവോടെ ഓർമ്മിച്ചു.തുടക്കത്തിൽ വ്യത്യസ്ത അഭിപ്രായങ്ങൾ ഉണ്ടായിരുന്നെങ്കിലും,കാലക്രമത്തിൽ സ്വാമി വിവേകാനന്ദൻ, തന്റെ ഗുരുവിന്റെ എല്ലാ ആശയങ്ങളോടും അനുരൂപപ്പെടുകയായിരുന്നു എന്ന് ശ്രീ.നായിഡു ചൂണ്ടിക്കാട്ടി .
എല്ലാ ഗുരുക്കന്മാരോടുമുള്ള ആദരവ് പ്രകടിപ്പിക്കുന്ന ഗുരു പൂർണിമ, ആഷാഢ  മാസത്തിലെ പൗർണമി ദിനത്തിലാണ് ആഘോഷിക്കുന്നത്. വേദവ്യാസൻ,ബുദ്ധഭഗവാൻ,24 ആമത്തെ ജൈന തീർത്ഥങ്കര എന്നിവർ ഇതേദിവസമാണ് ജനിച്ചത്.ബുദ്ധഭഗവാൻ,സാരനാഥിൽ വച്ച്,തന്റെ ആദ്യ പ്രഭാഷണം നടത്തിയതും ഇതേ ദിവസമാണ്.
ഗുരു പൂർണിമ ദിവസമായ നാളെ, രാജ്യത്തെ ഓരോ പൗരനും തങ്ങളുടെ ജീവിതത്തിന്റെ വിവിധ കാലഘട്ടങ്ങളിൽ ഗുരുക്കന്മാർ തങ്ങൾക്ക് നൽകിയ സംഭാവനകൾ ഓർത്തെടുക്കുവാനും അവർക്ക് ആദരം അർപ്പിക്കാനും ശ്രദ്ധിക്കണമെന്നും ശ്രീ.വെങ്കയ്യ നായിഡു അഭ്യർത്ഥിച്ചു .
പ്രധാനമന്ത്രിയുടെ ഓഫീസ്
രഥയാത്രാ വേളയിൽ പ്രധാനമന്ത്രി ജനങ്ങളെ അഭിവാദ്യം ചെയ്തു
രഥയാത്രയുടെ വേളയിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു. കഴിഞ്ഞ മൻ കി ബാത്തിൽ നിന്ന് ഇന്ത്യൻ സംസ്കാരത്തിൽ യാത്രയുടെ പ്രാധാന്യത്തെക്കുറിച്ചുള്ള തന്റെ വീക്ഷണങ്ങളുടെ വീഡിയോയും ശ്രീ മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു;
"രഥയാത്രയുടെ പ്രത്യേക അവസരത്തിൽ ആശംസകൾ. ഭഗവാൻ ജഗന്നാഥന്റെ നിരന്തരമായ അനുഗ്രഹത്തിനായി നാം പ്രാർത്ഥിക്കുന്നു. നമുക്കെല്ലാവർക്കും നല്ല ആരോഗ്യവും സന്തോഷവും ഉണ്ടാകട്ടെ.
ഈയിടെ നടന്ന മൻ കി ബാത്തിൽ രഥയാത്രയെക്കുറിച്ചും നമ്മുടെ സംസ്കാരത്തിൽ ഒരു യാത്രയുടെ പ്രാധാന്യത്തെക്കുറിച്ചും ഞാൻ സംസാരിച്ചത് പങ്കിടുന്നു."
-ND-
(
വാണിജ്യ വ്യവസായ മന്ത്രാലയം
നാണയപ്പെരുപ്പ നിരക്ക്
മൊത്തവില സൂചിക അടിസ്ഥാനമാക്കിയുള്ള വാര്ഷിക നാണയപ്പെരുപ്പ നിരക്ക് 2018 മാര്ച്ച് മാസത്തില് 2.47 ശതമാനമാണ്. തൊട്ടു മുന്മാസം ഇത് 2.48 ശതമാനമായിരുന്നു. 2017 മാര്ച്ച് മാസത്തില് 5.11 ശതമാനമായിരുന്നു നിരക്ക്.
2018 മാര്ച്ച് മാസത്തില് ഔദ്യോഗിക മൊത്തവില സൂചിക 0.2 ശതമാനം ഉയര്ന്ന് 115.8ല് നിന്ന് 116 ല് എത്തി. 2011-12 അടിസ്ഥാന വര്ഷമാക്കിയുള്ള കണക്കാണിത്.
IE/BSN 
(Visitor Counter : 47
ആഭ്യന്തരകാര്യ മന്ത്രാലയം
കുടിയേറ്റ തൊഴിലാളികൾക്കായി കൂടുതൽ തീവണ്ടികൾ ഓടിക്കുന്നതിന് സംസ്ഥാനങ്ങളും റെയിൽവേയും തമ്മിൽ മികച്ച സഹകരണം ആവശ്യം: കേന്ദ്ര ആഭ്യന്തര മന്ത്രാലയം
ന്യൂഡൽഹി , മെയ് 19, 2020
കോവിഡ്ബാധയുണ്ടാകുമെന്ന പേടിയും, ജീവിതമാർഗം നഷ്ടപ്പെടുമെന്ന പരിഭ്രാന്തിയുമാണ്, കുടിയേറ്റ തൊഴിലാളികളെ സ്വദേശങ്ങളിലെയ്ക്ക് മടങ്ങാൻ പ്രേരിപ്പിക്കുന്ന പ്രധാന കാരണങ്ങളെന്ന് ആഭ്യന്തരമന്ത്രാലയം. ഇതുമായി ബന്ധപ്പെട്ട് സംസ്ഥാനങ്ങൾക്ക് നൽകിയ അറിയിപ്പിലാണ് മന്ത്രാലയം ഇക്കാര്യം ചൂണ്ടിക്കാട്ടിയത്. കുടിയേറ്റ തൊഴിലാളികൾ നേരിടുന്ന ദുരിതങ്ങൾ ലഘൂകരിക്കണമെങ്കിൽ, സംസ്ഥാനഭരണകൂടങ്ങൾ കേന്ദ്രവുമായി ചേർന്ന് നിരവധി നടപടികൾ സ്വീകരിക്കേണ്ടതുണ്ടെന്നും മന്ത്രാലയം അറിയിപ്പിൽ പറയുന്നു.
ഈ നടപടികൾ താഴെപ്പറയുന്നു:
· സംസ്ഥാനങ്ങളും, റെയിൽവേ മന്ത്രാലയവുമായുള്ള മികച്ച സഹകരണത്തിലൂടെ, കൂടുതൽ തീവണ്ടി സേവനങ്ങൾ
· കുടിയേറ്റ തൊഴിലാളികളെയും വഹിച്ചുകൊണ്ടുള്ള കൂടുതൽ ബസ് സേവനങ്ങൾ; അന്തർസംസ്ഥാന അതിർത്തികളിൽ ഇത്തരം ബസുകൾക്ക് പ്രവേശനം അനുവദിക്കൽ
· ബസുകൾ, തീവണ്ടികൾ എന്നിവ പുറപ്പെടുന്നതിനെപ്പറ്റിയുള്ള വ്യക്തതയില്ലായ്മയും, ഊഹാപോഹങ്ങളും കുടിയേറ്റത്തൊഴിലാളികൾക്കിടയിൽ അസ്വസ്ഥത സൃഷ്ടിക്കുന്നുണ്ട്. അതിനാൽ ഇക്കാര്യത്തിൽ കൂടുതൽ വ്യക്തത ഉറപ്പാക്കണം
· കുടിയേറ്റ തൊഴിലാളികൾ കാൽനടയായി സഞ്ചരിക്കുന്നു എന്നുറപ്പുള്ള പാതകളിൽ, വിശ്രമകേന്ദങ്ങൾ സജ്ജമാക്കണം. ശുചിമുറി, ഭക്ഷണം, ആരോഗ്യപാലനം എന്നിവയ്ക്കുള്ള സംവിധാനങ്ങളും ഇവിടങ്ങളിൽ ഉറപ്പാക്കണം
· കാൽനടയായി സഞ്ചരിക്കുന്ന കുടിയേറ്റതൊഴിലാളികളെ വിശ്രമകേന്ദ്രങ്ങൾ, ബസ് ടെർമിനലുകൾ, റെയിൽവേ സ്റ്റേഷനുകൾ എന്നിവയിൽ ജില്ലാ ഭരണകൂടങ്ങൾ എത്തിക്കണം. ഇതിനായി പ്രത്യേക യാത്രാസംവിധാനം ഉറപ്പാക്കണം
· കുടിയേറ്റ തൊഴിലാളികളിൽ തന്നെ, സ്ത്രീകൾ, കുട്ടികൾ, വയോജനങ്ങൾ എന്നിവരുടെ ആവശ്യങ്ങൾക്ക് പ്രത്യേക പരിഗണന നൽകണം
· ക്വാറന്റീനെ സംബന്ധിച്ച് തൊഴിലാളികൾക്കുള്ള തെറ്റിദ്ധാരണകൾ ദൂരീകരിക്കാൻ, വിശ്രമകേന്ദ്രങ്ങളിൽ ഗവൺമെന്റിതര സംഘടനാ പ്രതിനിധികളുടെ പങ്കാളിത്തം ജില്ലാഭരണകൂടങ്ങൾ ഉറപ്പാക്കണം. അതാത് സ്ഥലങ്ങളിൽ തന്നെ തുടരാൻ തൊഴിലാളികളെ പ്രേരിപ്പിക്കാനും ഇവർ ശ്രദ്ധിക്കണം
· കുടിയേറ്റതൊഴിലാളികളുടെ വിലാസം, ബന്ധപ്പെടേണ്ട ഫോൺ നമ്പർ എന്നിവ ഉൾപ്പെടുന്ന പട്ടിക തയ്യാറാക്കണം. ഭാവിയിൽ രോഗ സമ്പർക്കമുള്ളവരെ കണ്ടെത്തുന്നതിന് ഇത് സഹായിക്കും.
ഒരു കുടിയേറ്റതൊഴിലാളിപോലും, റോഡ് മാർഗമോ, റെയിൽ പാതകൾ വഴിയോ കാൽനടയായി നാട്ടിലേക്ക് മടങ്ങുന്നില്ലെന്ന് ജില്ലാഭരണകൂടങ്ങൾ ഉറപ്പാക്കണമെന്ന്, അറിയിപ്പിൽ വ്യക്തമാക്കുന്നു. കൂടാതെ,ആവശ്യമെങ്കിൽ, തീവണ്ടി സേവനങ്ങൾ നടത്താൻ ഭരണകൂടങ്ങൾക്ക് റെയിൽവേ മന്ത്രാലയത്തോട് അഭ്യർത്ഥിക്കാവുന്നതാണ്.
സംസ്ഥാനങ്ങൾക്കുള്ള ഔദ്യോഗിക അറിയിപ്പിനായി ഇവിടെ ക്ലിക്ക് ചെയ്യുക.
https://static.pib.gov.in/WriteReadData/userfiles/MHA%20DO%20Lr.%20Dt.%2018.5.2020%20to%20Chief%20Secretaries%20reg.%20measures%20to%20be%20taken%20in%20movement%20of%20stranded%20workers.pdf
(
റെയില്വേ മന്ത്രാലയം
കഴിഞ്ഞ ഒരു വർഷം സുരക്ഷയിൽ എക്കാലത്തെയും മികച്ച പ്രകടനവുമായി ഇന്ത്യൻ റെയിൽവേ
ഇന്ത്യൻ റെയിൽവേ 2019 ഏപ്രിൽ മുതൽ 2020 മാർച്ച് വരെയുള്ള ഒരു വർഷം സുരക്ഷയിൽ എക്കാലത്തെയും മികച്ച പ്രകടനം കാഴ്ച വച്ചു. ഈ കലണ്ടർ വർഷം 01.04.2019 മുതൽ 08.06.2020 വരെയുള്ള കാലയളവുൾപ്പടെ പരിഗണിക്കുമ്പോൾ ഒരു റെയിൽവേ യാത്രികൻ പോലും ട്രെയിൻ അപകടങ്ങളിൽ മരണമടഞ്ഞിട്ടില്ല.
166 വർഷം മുമ്പ് 1853 ൽ ഇന്ത്യയിൽ റെയിൽവേ നിലവിൽ വന്നതിനുശേഷം 2019-2020 വർഷത്തിലാണ് ആദ്യമായി ഈ നേട്ടം കൈവരിക്കുന്നത്.
സുരക്ഷ മെച്ചപ്പെടുത്തുന്നതിനായി സ്വീകരിച്ച നടപടികളിൽ മനുഷ്യനിയന്ത്രിത ലെവൽ ക്രോസിംഗുകൾ ഒഴിവാക്കുക,മേൽപ്പാലങ്ങൾ അഥവാ റോഡ് ഓവർ ബ്രിഡ്ജസ്  / അടിപ്പാതകൾ അഥവാറോഡ് അണ്ടർ ബ്രിഡ്ജസ്  നിർമ്മാണം, പാലങ്ങളുടെ പുനർനിർമ്മാണവും ബലപ്പെടുത്തലും, പാതകളിൽ പുതിയ റെയിൽ ട്രാക്കുകൾ നിരത്തുക , സ്റ്റീൽ അതോറിറ്റി ഓഫ് ഇന്ത്യയിൽ നിന്ന് ഒരു വർഷത്തെ എക്കാലത്തെയും ഉയർന്ന റെയിൽ സംഭരണം, ഫലപ്രദമായ ട്രാക്ക് പരിപാലനം, സുരക്ഷാ ക്രമീകരണങ്ങളുടെ കർശനമായ നിരീക്ഷണം,റെയിൽവേ ജീവനക്കാർക്ക് മെച്ചപ്പെട്ട പരിശീലനം ,സിഗ്നലിംഗ് സംവിധാനത്തിലെ മെച്ചപ്പെടുത്തലുകൾ, സുരക്ഷാ ക്രമീകരണങ്ങൾക്കായി ആധുനിക സാങ്കേതികവിദ്യയുടെ ഉപയോഗം, പരമ്പരാഗത ഐസിഎഫ് കോച്ചുകളിൽ നിന്ന് ഘട്ടം ഘട്ടമായി ആധുനികവും സുരക്ഷിതവുമായ എൽഎച്ച്ബി കോച്ചുകളിലേക്ക് മാറ്റം തുടങ്ങിയവ ഉൾപ്പെടുന്നു.
സുരക്ഷ വർദ്ധിപ്പിക്കുന്നതിന് ഇന്ത്യൻ റെയിൽവേ സ്വീകരിച്ച ചില പ്രധാന നടപടികൾ ഇവയാണ്:
2019-20 ൽ 1274 മനുഷ്യ നിയന്ത്രിത ലെവെൽക്രോസുകൾ ഒഴിവാക്കി.. 2018-19 ൽ ഒഴിവാക്കിയ 631 എണ്ണത്തെ അപേക്ഷിച്ച് റെക്കോർഡ് ആണിത് . അതായത് മുൻവർഷത്തിന്റെ ഇരട്ടി. മനുഷ്യ നിയന്ത്രിത ലെവെൽക്രോസുകൾ ഒഴിവാക്കുന്നതിൽ ഏറ്റവും ഉയർന്ന നിരക്കുമാണിത്.
റെയിൽ ശൃംഖലയിലെ സുരക്ഷ വർധിപ്പിക്കുന്നതിന്റെ ഭാഗമായി ആകെ 1309 മേൽപ്പാലങ്ങളും അടിപ്പാതകളും  2019-20 ൽ നിർമ്മിച്ചു.
1367 പാലങ്ങളുടെ പുനർനിർമ്മാണവും ബലപ്പെടുത്തലും 2019-20 ൽ പൂർത്തീകരിച്ചു. കഴിഞ്ഞ വർഷത്തെ 1013 നെ അപേക്ഷിച്ച് 37% വർദ്ധന
5,181 കിലോമീറ്റർ ട്രാക്ക്  നവീകരണം 2019-20 ൽ പൂർത്തിയാക്കി.റെയിലുകളുടെ ഏറ്റവും ഉയർന്ന നവീകരണ നിരക്ക്. 2018-19 ലെ 4,265 കിലോമീറ്റർ ട്രാക്ക് നവീകരണത്തെ അപേക്ഷിച്ച് 20% കൂടുതൽ
സ്റ്റീൽ അതോറിറ്റി ഓഫ് ഇന്ത്യയിൽ  നിന്ന് ഈ വർഷം ഏറ്റവും കൂടുതൽ റെയിലുകൾ  റയിൽവേക്കായി ലഭ്യമാക്കിയിട്ടുണ്ട്. 6.4 ലക്ഷം ടൺ ഭാരവും കൂടുതൽ നീളവുമുള്ള റെയിലുകൾ വിതരണം ചെയ്തതോടെ ഫീൽഡ് വെൽഡിങ്ങിന്റെ വ്യാപ്തി ഗണ്യമായി കുറയ്ക്കാനും മികച്ച ആസ്തി നിർമ്മാണത്തിനും സാധിച്ചു.
2019-20 ൽ 285 ലെവൽ ക്രോസിംഗുകൾ  സിഗ്നലുകൾ ഉപയോഗിച്ച് ഇന്റർലോക്ക് ചെയ്തു. ഇന്റർലോക്ക്ഡ് ലെവൽ ക്രോസിംഗുകളുടെ ആകെ എണ്ണം 11,639 ആയി.
സുരക്ഷ മെച്ചപ്പെടുത്തുന്നതിന്റെ ഭാഗമായി 2019-20 കാലയളവിൽ 84 സ്റ്റേഷനുകൾ മെക്കാനിക്കൽ സിഗ്നലിംഗലിൽ നിന്ന് ഇലക്ട്രിക്കൽ / ഇലക്ട്രോണിക് സിഗ്നലിംഗിലേക്കു മാറി.
2017-18 ൽ അവതരിപ്പിച്ച രാഷ്ട്രീയ റെയിൽ സൻരക്ഷ കോഷ്  പദ്ധതിയിലൂടെ വിഭാവനം ചെയ്ത സഞ്ചിത നിക്ഷേപമായ ഒരു ലക്ഷം കോടി രൂപ ഉപയോഗിച്ച് അടുത്ത അഞ്ച് വർഷത്തിനുള്ളിൽ നടപ്പാക്കുന്ന പദ്ധതികളുടെ ഭാഗമായാണ് മേൽപ്പറഞ്ഞവയെല്ലാം സാധ്യമായത്. പദ്ധതി വിഭാവനം ചെയ്യുന്ന പ്രതിവർഷ ചെലവ് 20,000 കോടി രൂപയാണ്. ഈ ഫണ്ട് ഉപയോഗിച്ച്, അടിയന്തിര സ്വഭാവമുള്ള വളരെ നിർണായക സുരക്ഷാ പ്രവൃത്തികൾ ഏറ്റെടുത്ത് പൂർത്തിയാക്കാൻ കഴിഞ്ഞിട്ടുണ്ട്.(Visitor Counter : 187